বগুড়া সংবাদ ডট কম (দুপচাঁচিয়া প্রতিনিধি আবু রায়হান) : ইসলামী ব্যাংক বাংলাদেশ লিঃ দুপচাঁচিয়া শাখার আয়োজনে শাখার পল্লী উন্নয়ন প্রকল্পের আওতায় সদস্যদের ফ্রি চিকিৎসা প্রদান করা হয়েছে। শুক্রবার সকালে শাখা কার্যালয়ে প্রধান অতিথি হিসাবে উপস্থিত থেকে এ চিকিৎসা ক্যাম্পের উদ্বোধন করেন উপজেলা চালকল মালিক সমিতির সভাপতি আলহাজ্ব মোবারক আলী। এ উপলক্ষে ব্যাংকের শাখা ব্যবস্থাপক আকরামুল ইসলামের সভাপতিত্বে ও প্রকল্প কর্মকর্তা মোফাজ্জল হোসেনের পরিচালনায় উদ্বোধনী সভায় বক্তব্য রাখেন ব্যবসায়ী আলহাজ্ব আমজাদ হোসেন, আলহাজ্ব ইব্রাহীম খলিলুল্লাহ, উপজেলা প্রেসক্লাবের সভাপতি আবু আব্দুল্লাহ প্রিন্স, শাখার প্রিন্সিপাল অফিসার মোক্তারুজ্জামান, জুনিয়র ইউনিট অফিসার আসলাম হোসাইন, ফিল্ড অফিসার আব্দুল আওয়াল প্রমুখ। উক্ত চিকিৎসা ক্যাম্পে চিকিৎসা প্রদান করেন চক্ষু বিশেষজ্ঞ ডাঃ অন্বেষা ভট্টাচার্য, মেডিসিন বিশেষজ্ঞ ডাঃ আব্দুল মান্নান। এদিন প্রকল্পের ১’শ ৫০জন সদস্যকে বিনামূল্যে চিকিৎসা, ব্যবস্থাপত্র, ওষুধ প্রদান এবং রক্তের গ্র“প নির্ণয় ও ডায়াবেটিক্স পরীক্ষা করা হয়।